Diari Oficial de la Generalitat Valenciana


Sumari del DOGV 5431, del 18-01-2007 (2007/177)

RESOLUCIÓ de 28 de desembre de 2006 del vicepresident del Consell de la Generalitat, per la qual es convoquen tres beques per a la realització de pràctiques professionals en la Subdirecció d'Anàlisi del Gabinet del President de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5431

Data del DOGV
:   18-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/177


Data del document
:   28-12-2006

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ciència econòmica
    * professió jurídica
    * ajuda pública
    * suport econòmic
    * ciència administrativa
    * sociologia
    * assignació per estudis
    * ciència política

Antecendets de fet
La Generalitat, en el marc de la política adreçada a la millora i especialització de jóvens llicenciats, convoca la concessió de beques perquè estos puguen accedir a la realització de pràctiques professionals.
L'anterior actuació es troba arreplegada en els objectius i activitats del Programa 111.40, Beques de pràctiques professionals en matèria de planificació estratègica, avaluació de programes, anàlisi i documentació i polítiques públiques.
Fonaments jurídics
Primer
L'article 47.11 del Text Refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991.
Segon
L'article 35 de la Llei 5/1983, de 30 de desembre, de Govern Valencià
Tercer
El Decret 108/1992, de 6 de juliol, del Consell de la Generalitat, pel qual es regula la concessió de beques.
Quart
La Resolució de 2 de novembre de 2004, del President de la Generalitat, per la qual es deleguen competències, entre altres, en el vicepresident del Consell.
Quint
Article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Sext
La Llei 38/2003, de 17 de novembre, General de Subvencions.
Resolc:
Primer. Convocar concurs públic per a la concessió de tres beques per a la realització de pràctiques professionals en la Subdirecció d'Anàlisi del Gabinet del President, i aprovar les bases per les quals es regix esta convocatòria, incloses com a annex I de la present resolució.
Segon. La dotació econòmica de les beques se sufragarà a càrrec del capítol IV, codi de la línia T4000000, aplicació pressupostària 05.01.01, del Programa 111.40, per un import total màxim de 33.120 euros, tot això condicionat a l'existència de crèdit adequat i suficient en els pressupostos dels anys 2007 i 2008.
Tercer. S'autoritza la Subdirecció d'Anàlisi del Gabinet del President perquè, en l'àmbit de les seues competències, adopte les mesures necessàries per al desplegament i aplicació d'esta resolució.
Contra esta resolució, que posa fi a la via administrativa es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
València, 28 de desembre de 2006.- El vicepresident del Consell de la Generalitat, (per delegació del President de la Generalitat): Victor Campos Guinot.
ANNEX I
BASES DE LA CONVOCATÒRIA DE BEQUES PER A LA REALITZACIÓ DE PRÀCTIQUES PROFESSIONALS EN LA SUBDIRECCIÓ D'ANÀLISI DEL GABINET DEL PRESIDENT DE LA GENERALITAT
Primera. Objecte
Les beques tenen com a objecte la formació complementària, millora i especialització professional de titulats superiors.
Segona. Nombre
Les beques seran un total de tres, adreçades a llicenciats universitaris. Desenvoluparan les pràctiques en la Subdirecció d'Anàlisi del Gabinet del President.
Tercera. Titulació exigida
1. Els aspirants hauran de ser llicenciats universitaris en alguna de les titulacions següents: Ciències Polítiques i de l'administració, Sociologia, Dret, Ciències Econòmiques i Administració d'Empreses.
2. En tot cas, els aspirants hauran d'haver obtingut la llicenciatura després de l'1 de gener de 2002.
3. No podran ser aspirants a estes beques aquelles persones que n'hagueren gaudit en dos convocatòries.
Quarta. Dotació, duració i pagament de les beques
Les tres beques de pràctiques estan dotades cada una d'elles, amb 920 euros bruts mensuals, sent l'import total de les tres beques de 33.120 euros.
Es finançaran a càrrec dels pressupostos de la Generalitat Valenciana per a 2007 i 2008, d'acord amb el repartiment següent:
Any 2007: 24.840 euros
Any 2008: 8.280 euros
A estos efectes, la present convocatòria i la possibilitat de concessió de les beques es condicionen a la previsió del crèdit adequat i suficient en els dits pressupostos.
L'import de les beques s'abonarà mensualment, prèvia certificació de la Subdirecció d'Anàlisi del Gabinet del President.
Es finançaran a càrrec dels pressupostos de la Generalitat per a l'exercici del 2007 i 2008, aplicació pressupostària 05.01.01 del programa 111.40
El període de benefici de les beques no podrà excedir dotze mesos, i està previst el seu inici l'1 d'abril de 2007.
Quinta. Valoració dels mèrits adduïts
1. Les titulacions i els mèrits adduïts tindran la valoració següent:
- Expedient acadèmic: fins a 5 punts
- Experiència laboral i formació complementària: fins a 3 punts.
- Idiomes comunitaris: fins a 1 punt.
- Valencià: fins a 1 punt
Dins dels mèrits, es valorarà:
- Nota mitjana de l'expedient acadèmic universitari.
- Especialització acadèmica en matèries relacionades amb l'àmbit públic.
- Comptar, si és el cas, amb una segona llicenciatura d'entre les ressenyades en la base tercera.
- Experiència laboral com a titulat superior en el sector públic.
- Formació complementària en màsters, diplomes i/o cursos postgrau, cursos o participació en grups o projectes d'investigació, tots ells directament relacionats amb l'àmbit propi del Gabinet d'Anàlisi o de l'Àrea d'Anàlisi i Seguiment de Programes.
- Titulació oficial a Espanya en idiomes comunitaris, especialment anglés, o titulació oficial en la Comunitat Valenciana, en valencià.
2. Els mèrits que s'adduïsquen hauran de ser acreditats, en el moment de la presentació de les sol·licituds, per mitjà de l'aportació de les còpies dels corresponents documents que seran degudament confrontats amb els seus originals.
Només es valoraran aquells mèrits que s'hagen completat fins al moment de presentació de les sol·licituds.
Les persones que acrediten una titulació obtinguda en una universitat estrangera hauran de presentar necessàriament l'homologació del títol a Espanya.
3. La comissió avaluadora que es descriu en la base octava, una vegada efectuada la valoració de les sol·licituds, convocarà els 10 aspirants amb millor puntuació per a la realització d'una prova escrita i una entrevista, que es valoraran fins a 9 punts que se sumaran als anteriors, i es fixarà llavors l'orde de prelació definitiva.
El nombre d'aspirants convocats a la prova escrita i entrevista podrà ser superior a deu si així ho considera la comissió avaluadora, una vegada valorats els mèrits arreplegats en les sol·licituds presentades.
Sexta. Formalització de sol·licituds
Els impresos de sol·licitud estaran a disposició de les persones interessades en el Registre General de la Presidència de la Generalitat (carrer Juristes, núm. 10), sense perjuí de poder utilitzar el model que acompanya a esta convocatòria.
Els candidats hauran de presentar la sol·licitud en el mateix Registre General o presentar-la per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la documentació següent:
1) Fotocòpia confrontada del DNI
2) Currículum vitae, on farà constar una foto de carnet del sol·licitant.
3) Certificació acadèmica personal oficial (expedient acadèmic universitari).
4) Qualssevol altres documents que acrediten la possessió de títols o mèrits, docents, investigadors o professionals que desitgen al·legar.
5) Declaració jurada de trobar-se al corrent de les seues obligacions tributàries davant de l'Estat i Comunitat Autònoma i davant de la Seguretat Social (art. 14.1.e. de la Llei 38/2003 General de Subvencions), com també de no trobar-se sotmés en cap de les prohibicions arreplegades en l'article 13 de la mateixa llei, per a ser beneficiari d'una subvenció.
Sèptima. Termini de presentació de sol·licituds
El termini de presentació de sol·licituds serà de 15 dies hàbils, comptats a partir de l'endemà al de la publicació d'esta convocatòria en el Diari Oficial de la Generalitat.
Octava. Selecció
1. Per a l'examen de les sol·licituds de beques es constituirà una comissió avaluadora que estarà formada per:
- El subdirector d'Anàlisi del Gabinet del President o persona que el substituïsca
- El cap de l'Àrea d'Anàlisi i Seguiment de Programes.
- La secretària general Administrativa de la Presidència, o persona que la substituïsca, que actuarà com a secretària de la comissió avaluadora.
- Dos representants de la Subdirecció d'Anàlisi del Gabinet del President
2. Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.
La comissió es reunirà totes les vegades necessàries, podrà requerir als aspirants la documentació complementària o convocar els aspirants que considere oportú, per a comprovar aquells extrems o mèrits adduïts que estime necessari.
3. El funcionament de la dita comissió haurà d'adaptar-se al que establix la present convocatòria i, de manera supletòria, a les regles contingudes en el capítol II del Títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. Finalitzat el procés selectiu, la comissió elaborarà una proposta de concessió de beques en el termini de 15 dies, que contindrà la relació de beneficiaris i una borsa de reserva, per al cas de produir-se alguna renúncia o abandonament.
Novena. Concessió
Les beques seran adjudicades per resolució del vicepresident del Consell de la Generalitat, competència que exercix per Resolució de 2 de novembre de 2004 del President de la Generalitat, a la vista de la proposta de la comissió avaluadora, en el termini màxim de tres mesos a partir de l'endemà al de la data de publicació de la convocatòria en el Diari Oficial de la Generalitat. La no resolució d'adjudicació dins del termini establit anteriorment produirà l'efecte de la desestimació presumpta de les sol·licituds presentades.
La resolució de concessió serà publicada en el Diari Oficial de la Generalitat.
El vicepresident del Consell de la Generalitat es reserva la facultat d'interpretar, totalment o parcialment, l'adjudicació de les beques convocades i d'interpretar el contingut d'estes bases.
Desena. Drets, obligacions, tutoria i incidències dels becaris
1. Drets i obligacions.
El becari haurà d'acreditar mitjançant certificació de l'òrgan competent per a emetre-la, que es troba al corrent en el compliment de les seues obligacions tributàries i davant de la Seguretat Social, tot això amb anterioritat a dictar-se la proposta de resolució de concessió de la beca (art.14.1.e) de la Llei 38/2003, General de Subvencions)
Les beques objecte de la present convocatòria són incompatibles amb el benefici de qualsevol altra beca per a la mateixa o semblant activitat, ajuda o activitat laboral regular que impedisca el compliment de les obligacions com a becari. La infracció d'esta regla deixarà sense efecte la beca adjudicada.
La condició de becari no genera relació laboral ni cap administrativa amb la Generalitat.
De conformitat amb el que disposa l'article 8.1 del Decret 108/1992, de 6 de juliol, del Govern Valencià, quan el beneficiari de la beca siga un empleat de la Generalitat, funcionari o laboral, quedarà en la situació administrativa en què procedisca d'acord amb la normativa de funció pública.
Si els becaris, com a conseqüència del desenvolupament de les tasques que hagen de dur a terme, incorregueren en despeses de desplaçament, pernoctació o restauració, estes els seran rescabalades en els termes que per al personal de la Generalitat i l'adscrit funcionalment al seu servici, establix el Decret 24/1997, d'11 de febrer, del Consell de la Generalitat, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que han de ser rescabalats sense que això implique una modificació en la relació jurídica del becari amb l'administració
2. Tutoria
La Subdirecció d'Anàlisi del Gabinet del President ordenarà les activitats i establirà la dedicació i torns dels becaris segons els criteris dels seus propis servicis i mitjans, amb una dedicació total de 35 hores setmanals.
El cap de l'Àrea d'Anàlisi i Seguiment de Programes, establirà les activitats a realitzar pels becaris, revisarà i avaluarà la dedicació del becari, la seua formació i la consecució d'objectius que realitzen.
Finalitzat el benefici de la beca, i amb un informe previ d'assistència, aprofitament i aptitud del cap de l'àrea, s'estendrà el certificat corresponent.
3. Incidències
El vicepresident resoldrà les incidències que es produïsquen durant el període de benefici de les beques a proposta de la Subdirecció d'Anàlisi del Gabinet del President, i podrà deixar-les sense efecte, amb audiència prèvia a l'interessat, en els casos següents:
a) Incompliment de les seues obligacions.
b) No realitzar l'activitat que va motivar la concessió.
c) Deixar de reunir els requisits exigits en la present convocatòria.
El vicepresident, mitjançant una resolució, i a proposta del subdirector del Gabinet d'Anàlisi, procedirà a cobrir les vacants que pogueren produir-se com a conseqüència de renúncies que deixen vacant el benefici d'una beca, servint-se per a això de la borsa de reserva que resulte del procediment de selecció prèviament efectuat i en l'orde que s'hi establix.